Úradný vestník L 070 , 09/03/2004 S. 0027 - 0028



Nariadenie Komisie (ES) č. 428/2004 zo 4. marca 2004, ktorým sa stanovuje výška podpory pri prevode a paušálnej podpory pri určitých produktoch rybolovu v rybolovnom roku 2004 KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 104/2000 zo 17. decembra 1999 o spoločnej organizácii trhov s produktmi rybolovu a akvakultúry [1], so zreteľom na nariadenie Komisie (ES) č. 2814/2000 z 21. decembra 2000, ktorým sa stanovujú podrobné pravidlá uplatňovania nariadenia Rady (ES) č. 104/2000 týkajúceho sa prideľovania podpory pri prevode určitých produktov rybolovu [2], najmä na jeho článok 5, so zreteľom na nariadenie Komisie (ES) č. 939/2001 zo 14. mája, ktorým sa stanovujú podrobné pravidlá uplatňovania nariadenia Rady (ES) č. 104/2000 pri uplatňovaní paušálnej podpory pri určitých produktoch rybolovu [3], a najmä na jeho článok 5, keďže: (1) Nariadenie (ES) č. 104/2000 stanovuje, že podporu možno poskytnúť pri množstvách určitých čerstvých produktov stiahnutých z trhu a spracovaných, aby boli trvanlivé, a sú skladované a konzervované. (2) Cieľom tejto pomoci je vhodne podporiť organizácie producentov, aby spracovali a konzervovali produkty stiahnuté z trhu tak, aby sa zabránilo ich znehodnoteniu. (3) Výška podpory by nemala narušiť rovnováhu trhu pri uvedených produktoch alebo narušiť hospodársku súťaž. (4) Výška podpory by nemala presiahnuť technické a finančné náklady spojené s operáciami, ktoré sú nevyhnutné na stabilizovanie a skladovanie zaznamenané v spoločenstve v rybolovnom roku, ktorý predchádzal príslušnému roku. (5) Opatrenia stanovené v tomto nariadení sú v súlade so stanoviskom Riadiaceho výboru pre produkty rybolovu, PRIJALA TOTO NARIADENIE: Článok 1 Na rybolovný rok 2004 je výška poskytovanej podpory pri prevode uvedená v článku 23 nariadenia (ES) č. 104/2000 a výška paušálnej podpory uvedená v článku 24 ods. 4 tohto nariadenia špecifikovaná v prílohe k tomuto nariadeniu. Článok 2 Toto nariadenie nadobudne účinnosť deň po jeho uverejnení v Úradnom vestníku Európskej únie. Bude sa uplatňovať od 1. januára 2004. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 4. marca 2004 Za Komisiu Franz Fischler člen Komisie [1] Ú. v. ES L 17, 21.1.2000, s. 22. [2] Ú. v. ES L 326, 22.12.2000, s. 34. [3] Ú. v. ES L 132, 15.5.2001, s. 10. -------------------------------------------------- PRÍLOHA 1. Výška podpory pri prevode pri produktoch uvedených v prílohe I(A) a (B) a pre morský jazyk (Solea spp.) uvedený v prílohe I(C) k nariadeniu (ES) č. 104/2000 Metódy spracovania uvedené v článku 23 nariadenia 104/2000 | Podpora (EUR/tona) | 1 | 2 | I.Zmrazenie a skladovanie celých produktov, vypitvaných a s hlavou alebo porciovaných –sardinky druhu Sardina pilchardus | 330 | –iné druhy | 270 | II.Porciovanie, mrazenie a skladovanie | 350 | III.Solenie a/alebo sušenie, alebo skladovanie celých produktov, vypitvaných aj s hlavou, alebo produktov krájaných alebo porciovaných | 260 | IV.Marinovanie i skladovanie | 240 | 2. Výška podpory pri prevode pri produktoch uvedených v prílohe I (C) k nariadeniu ES č. 104/2000 Metódy spracovania a/alebo konzervovania uvedené v článku 23 nariadenia (ES) č. 104/2000 | Produkty | Podpora (EUR/tona) | 1 | 2 | 3 | I.Zmrazenie a skladovanie | Nórsky homár (Nephrops norvegicus) | 300 | Nórsky homár (Nephrops norvegicus) | 225 | II.Odstránenie hlavy, zmrazenie a skladovanie | Nórsky homár (Nephrops norvegicus) | 280 | III.Varenie, mrazenie a skladovanie | Nórsky homár (Nephrops norvegicus) | 300 | Krab druhu Cancer pagurus | 225 | IV.Pasterizácia a skladovanie | Krab druhu Cancer pagurus | 350 | V.Sladovanie živých produktov v nádržiach alebo klietkach | Krab druhu Cancer pagurus | 210 | 3. Výška paušálnej podpory produktov uvedených v prílohe IV k nariadeniu (ES) č. 104/2000 Metódy spracovania | Podpora (EUR/tona) | 1 | 2 | I.Zamrazenie a skladovanie celých produktov, vypitvaných aj s hlavou alebo produktov krájaných | 270 | II.Porciovanie, zamrazenie i skladovanie | 350 | --------------------------------------------------